særlige regler for primalight...
**vi påbegynder udfasningen af primalight**fra marts 2021 påbegynder vi udfasningen af 10 kg primalight-flaskerne af vores sortiment. men fortvivl ikke. næste gang du har behov for at ombytte din tomme primalight, så står vores forhandlere klar til at hjælpe dig.  

  

måske har forhandleren stadig primalight på lager, og så ombytter du bare på vanlig vis. måske er forhandleren løbet tør for fyldte primalight, og så får du i stedet tilbudt at ombytte din tomme primalight til en fuld ragasco 10 kg. du skal blot betale for gassen, som du plejer ved en ombytning. [læs mere her.](/privat/hjaelp-og-support/primalight-udgaar)


**købt efter den 31. august 2014**primalight-flasker købt efter den 31. august 2014 er købt på samme vilkår som vores øvrige gasflasker. det vil sige, at du ejer flasken. men som med vores andre flasker, kan du selvfølgelig altid bytte en tom primalight-flaske til en fyldt hos en af vores forhandlere - og bare betale for gassen.



fordi primalight udgår, får du eventuelt tilbudt en ragasco-flaske i stedet. se afsnittet ”primalight udgår” ovenfor.


**købt før den 1. september 2014**primalight-flasker købt før den 1. september 2014 er omfattet af nogle særlige regler. det betyder, at du kan få nogle af pengene tilbage, hvis du senere ønsker at returnere den.


**nedskrivning af lejen**det at du senere kan få nogle af pengene for flasken refunderet, kalder vi at leje flasken. lejen for din primalight-flaske udgør altid 395 kr., som nedskrives over en 10-årig periode. beløbet er altid det samme - uafhængig af købsprisen. prisen på både flaske og gas fastsættes af den enkelte forhandler.


i tabellen nedenfor kan du se, hvor mange penge du kan få refunderet. alle beløb er inkl. moms.  

  

efter 10 år refunderes ingen leje, men du beholder brugsretten til flasken.




|  under 1 år |  hele lejen på kr. 395,- refunderes |
|  1 år  |  leje minus 25 % (kr. 296,25) |
|  2 år  |  leje minus 30 % (kr. 276,50) |
|  3 år  |  leje minus 35 % (kr. 256,75) |
|  4 år  |  leje minus 40 % (kr. 237,-) |
|  5 år  |  leje minus 50 % (kr. 197,50) |
|  6 år  |  leje minus 60 % (kr. 158,-) |
|  7 år  |  leje minus 70 % (kr. 118,50) |
|  8 år  |  leje minus 80 % (kr. 79,-) |
|  9 år  |  leje minus 90 % (kr. 39,50) |
|  over 10 år |  leje minus 100 % (kr. 0,-) |


 **gem din kvittering**gem din kvittering/bon - den er dit bevis på, hvornår du har lejet din primalight-flaske og er dermed din sikkerhed for, at du kan få refunderet en del af lejen. din leje kan ikke refunderes uden en gyldig kvittering, og din kvittering kan ikke indløses uden en primalight-flaske.


**returnering af din flaske**når du vil returnere din tomme primalight-flaske, skal du [kontakte os](/kontakt) for nærmere aftale. det er ikke muligt at aflevere flasken hos vores forhandlere.


**forsikringspligt**du har som lejer forsikringspligten mod hærværk og tyveri, hvorimod primagaz danmark a/s har forsikringspligten vedrørende produktansvar.



  

primalight-flasker tilhører primagaz og må kun fyldes af primagaz.  

  

primalight-flasker må ikke videregives/videresælges til tredje part.

